b'\n_START_ARTICLE_\nNile\n_START_SECTION_\nSlog\n_START_PARAGRAPH_\nKot \xc5\xbee samo ime skupine navaja, je bil projekt sprva osnovan kot na\xc4\x8din izra\xc5\xbeanja za kitarista Karla Sandersa, ki pa je, za razliko od mnogih ostalih takratnjih brutalnih death metal glasbenikov na sceni, imel precej veliko zanimanje za starej\xc5\xa1e civilizacije, predvsem stare Egip\xc4\x8dane. Kombinacija pu\xc5\xa1\xc4\x8davskih melodij skupaj z ekstremno zahtevnim na\xc4\x8dinom igranja sta bila prisotna \xc5\xbee v starej\xc5\xa1ih posnetkih skupine, skozi kasnej\xc5\xa1e izdaje pa sta bila vse bolj poudarjena.\n_START_SECTION_\nPrvi posnetki\n_START_PARAGRAPH_\nPrvi uradni studijski posnetek originalne zasedbe Nile je bil demo, ki je ime dobil po skupine ter pri katerem so sodelovali Karl Sanders, Pete Hammoura ter Chief Spires. Demo je bil izdan l.1994 brez zalo\xc5\xbebe, torej je bil prepu\xc5\xa1\xc4\x8den kro\xc5\xbeenju med ljudmi. Naslednja izdaja je bil uradni EP, Festivals of Atonement, ki pa je bil izdan leta 1996, s pomo\xc4\x8djo zalo\xc5\xbebe Anubis Records. Temu je sledil \xc5\xa1e demo Ramses Bringer of War l.1996, leto kasneje pa \xc5\xa1e istoimenski uradni EP, oba izdana s pomo\xc4\x8djo zalo\xc5\xbebe Anubis Records.\n_START_SECTION_\nOd katakomb do druge polovice desetletja\n_START_PARAGRAPH_\nPrvi uradni album skupine nosi ime Amongst The Catacombs of Nephren-Ka, ki je bil izdan l.1998 preko zalo\xc5\xbebe Relapse Records. Kljub obi\xc4\x8dajni egip\xc4\x8danski tematiki skupine, se je v naslov albuma prikradla omemba boga Nephren-Ka, ki je bil eden izmed bolj znanih likov prvega priznanega avtorja ameri\xc5\xa1ke grozljivke, H.P. Lovecrafta. Prvemu albumu sta sledila \xc5\xa1e Black Seeds of Vengeance (2000) ter In Their Darkened Shrines (2002), ki je do sedaj prodal 62,000 izvodov le v ZDA, kar je za tiste \xc4\x8dase ter zvrst glasbe presenetljivo visoko \xc5\xa1tevilo.\n_START_SECTION_\nDruga polovica desetletja, sedanjost\n_START_PARAGRAPH_\nL.2005 so se za\xc4\x8deli pojavljati nesporazumi z zalo\xc5\xbebo Relapse Records, ki je skupini Nile, ki je do takrat \xc5\xbee zamenjala precej\xc5\xa1nje \xc5\xa1tevilo \xc4\x8dlanov, omejila poimenovanje albuma. Originalni naslov albuma je bil \xc2\xbbIthyphallic\xc2\xab, ki pa je zaradi pomena (Erekten) bil zavrnjen. Zalo\xc5\xbeba ni razumela, da je v \xc4\x8dasih starih Egip\xc4\x8danov spolnost bila pomembna tematika ter je pogosto bila povezana tudi z verstvom (vsakoletna masturbacija Ramzesa v reko Nil, itd.). Album je zato bil preimenovan v Annihilation of the Wicked. Leta 2007 je bil izdan naslednji album, tokrat pod zalo\xc5\xbebo Nuclear Blast, ki je dovolila poimenovanje albuma Ithyphallic. Skupina je zaradi nove zalo\xc5\xbebe (ter posledi\xc4\x8dno tudi bolj\xc5\xa1e promocije) bila izpostavljena veliko ve\xc4\x8djem ob\xc4\x8dinstvu, ter sedaj u\xc5\xbeiva prve valove komercialnega uspeha v svoji zgodovini.\n_START_SECTION_\n\xc4\x8clani\n_START_PARAGRAPH_\nV zgodovini skupine je bilo veliko sprememb postave, saj je zaradi manjka komercialnega uspeha, glasbenih razlik ter neznanske zahtevnosti turnej bila takratnja zasedba mnogokrat neprimerna. \xc4\x8clani vsake zasedbe Nile so zaradi tehni\xc4\x8dne zahtevnosti pesmi skupine po navadi glasbeno zelo usposobljeni, pogosto celo virtuozni. Dallas ter Karl sta do sedaj stalna \xc4\x8dlana, medtem ko gr\xc5\xa1ki bobnar George Kollias obeta precej.Pa naja\xc4\x87i so.'